Diari Oficial de la Generalitat Valenciana


Sumari del DOGV 8870, del 30-07-2020 (2020/6051)

RESOLUCIÓ de 22 de juliol de 2020, de la Universitat Jaume I, per la qual es publica la modificació del pla d'estudis del títol Graduat o Graduada en Psicologia que ja ha estat verificat pel Consell d'Universitats i autoritzat per la Comunitat Autònoma Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8870

Data del DOGV
:   30-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6051


Data del document
:   22-07-2020

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 22 de juliol de 2020, de la Universitat Jaume I, per la qual es publica la modificació del pla d'estudis del títol Graduat o Graduada en Psicologia que ja ha estat verificat pel Consell d'Universitats i autoritzat per la Comunitat Autònoma Valenciana. [2020/6051]  
De conformitat amb l'article 28 del Reial decret 1393/2007, de 29 d'octubre, modificat pel Reial decret 861/2010, de 2 de juliol, aprovada la modificació pel Consell de Govern de la Universitat Jaume I, en sessió de 31 d'octubre de 2019 i comptant amb l'informe favorable de l'Agència Nacional d'Avaluació de la Qualitat i l'Acreditació, aquest rectorat ha resolt publicar la modificació del següent pla d'estudis consistent a incloure l'esment de «Psicologia de la Salut» al Grau en Psicologia, d'acord amb el que es disposa a l'Ordre CNU/1309/2018, de 5 de desembre per la qual es regulen les condicions generals a les quals s'ajustaran els plans d'estudis corresponents als ensenyaments del Grau en Psicologia (BOE 11.12.2018).  
Una vegada rebuda la comunicació de l'Agència Nacional d'Avaluació de la Qualitat i Acreditació ?ANECA- acceptant la modificació presentada per la Universitat, resolc:  
Ordenar la publicació de la modificació del pla d'estudis del Grau en Psicologia de la Universitat Jaume I, en els termes que s'arrepleguen a l'annex a la present resolució, que modifica el pla d'estudis publicat mitjançant Resolució Rectoral de 27 de gener de 2011, de la Universitat Jaume I, al Boletín Oficial del Estado de data 10 de febrer de 2011 i al Diari Oficial de la Generalitat Valenciana de data 4 de febrer de 2011.  
  
La modificació del pla d'estudis consistent a incloure l'esment de Psicologia de la Salut al títol, fa efecte a partir del 13 de gener de 2020, data d'inscripció al RUCT- Registre d'Universitats, Centres i Títols, del citat esment.  
  
Denominació Branca de coneixement  
Graduat o Graduada en Psicologia per la Universitat Jaume I Ciències de la Salut  
  
  
El pla d'estudis referit en aquesta resolució queda estructurat segons figura en l'annex d'aquesta.  
  
Castelló de la Plana, 22 de juliol de 2020.- La rectora: Eva Alcón Soler.  
  
  
  
ANNEX  
Pla d'estudis conduent a l'obtenció del Grau en Psicologia   
per la Universitat Jaume I  
  
Estructura dels ensenyaments (Reial decret 1393/2007, annex I, apartat 5.1)  
  
1. Branca de coneixement: Ciències de la Salut  
  
2. Distribució del pla d'estudis en crèdits ECTS, per tipus de matèria  
  
Tipus de matèria Crèdits  
Formació bàsica 60  
Obligatòries 144  
Optatives 18  
Pràctiques externes 12  
Treball de Final de Grau 6  
Total 240